Я. Апанасевіч: На жаль, менавіта па гэтай эпосе захавалася не так шмат літаратуры, таму рэканструктарам гэтай эпохі больш цяжка яе вывучаць. Возьмем, напрыклад, Сярэднявечча. Ёсць шмат кніг, літаратуры, можна прачытаць, паглядзець. Рэканструкцыя эпохі вікінгаў больш ідзе па археалагічных знаходках, кніг не так шмат, таму тут больш звяртаюцца да археолагаў. Як мы адбіраем? Узровень беларускіх клубаў даволі высокі, калі параўноўваць, напрыклад, з Літвой, Польшчай, Украінай, Расіяй. Наш узровень не тое што самы лепшы, ён вельмі высокі, таму адбор ёсць. Тым больш што мы зяўляемся, як ужо казаў Аляксандр, удзельнікамі клуба Тру Варынг. Клуб займаецца рэканструкцыяй IX-XI стагоддзяў, таму досвед у касцюмах у нас ёсць. Але ёсць і хлопцы, якія толькі пачынаюць, таму адкідваць іх не нашая мэта. Наша мэта - каб яны прыехалі, таму што гэта фестываль не толькі для гледачоў, але яшчэ і для саміх удзельнікаў, каб яны паміж сабой маглі паразмаўляць, спытаць, паглядзець, абмяняцца вопытам.